Η νικήτρια του Survivor 3, Κατερίνα Δαλάκα, βρέθηκε πριν από λίγες ημέρες στην Τουρκία και επισκέφθηκε την Αγιά Σοφιά και το Μπλε Τζαμί.

Η Κατερίνα Δαλάκα θέλησε να μοιραστεί αυτές τις στιγμές με τους διαδικτυακούς της φίλους και ανέβασε δυο φωτογραφίες της, στις οποίες τη βλέπουμε να φορά μια γαλάζια μαντίλα.

Απ’ ό,τι φάνηκε, αυτή η εμφάνιση της αθλήτριας, ενόχλησε μερικούς χρήστες του κοινωνικού μέσου δικτύωσης, οι οποίοι τη σχολίασαν γράφοντας «ντροπή» και χαρακτηρίζοντάς την «ανιστόρητη», ενώ κάποιοι άλλοι ανέφεραν πως «λυπούνται πολύ» για την απόφασή της να φορέσει μαντίλα.

Μιλώντας στο περιοδικό Secret, η Κατερίνα Δαλάκα, μεταξύ άλλων απάντησε στα επικριτικά σχόλια που άκουσε.

«Οποιαδήποτε χώρα και να έχω επισκεφτεί, υπάρχουν συγκεκριμένοι κανόνες ανάλογα με τις θρησκείες τους. Όπως στην Ινδία και την Αφρική, έτσι και στην Τουρκία.

Το ότι εγώ φόρεσα την υποχρεωτική φούστα και το μαντήλι δεν σημαίνει ότι δεν είμαι Χριστιανή ή ότι άλλαξα θρησκεία φορώντας τα υποχρεωτικά ρούχα.

Την ώρα που φορούσα τα ρούχα αυτά ήμουν στην αυλή.

Όταν μπήκα στην Αγιά Σοφιά δεν τα φόραγα», ανέφερε.